CELEX: 62014TN0798
Language: da
Date: 2014-12-05 00:00:00
Title: Sag T-798/14: Sag anlagt den 5. december 2014 — DenizBank mod Rådet

16.3.2015   
            
            
               DA
            
            
               Den Europæiske Unions Tidende
            
            
               C 89/29
            
         Sag anlagt den 5. december 2014 — DenizBank mod Rådet
   (Sag T-798/14)
   (2015/C 089/35)
   Processprog: engelsk
   
      Parter
   
   
      Sagsøger: DenizBank A.Ș. (Esentepe, Tyrkiet) (ved barristers M. Lester og O. Jones samt solicitors R. Mattick og S. Utku)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2014/659/FUSP af 8. september 2014 (1) og Rådets forordning (EU) nr. 960/2014 af 8. september 2014 (2) (samlet de anfægtede foranstaltninger) annulleres, for så vidt som de vedrører sagsøgeren.
            
         
               —
            
            
               Artikel 1 i afgørelsen af 8. september og artikel 1, stk. 5, i forordningen af 8. september erklæres uanvendelige i henhold til artikel 277 TEUF.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at Rådet har tilsidesat dets pligt til at begrunde, hvorfor de anfægtede foranstaltninger er indført over for sagsøgeren. Endvidere gør sagsøgeren gældende, at Rådet hverken har givet den nogen begrundelse, hvorfor de anfægtede foranstaltninger er indført over for den, eller endda meddelt den om dens opførelse på listen.
            
         
               2.
            
            
               Andet anbringende om, at Rådet har undladt at sikre sagsøgerens ret til forsvar, herunder dens ret til en retfærdig rettergang og til en effektiv domstolsprøvelse. Sagsøgeren har anført, at Rådet ikke har givet sagsøgeren nogen begrundelse eller bevis for, hvorfor de anfægtede foranstaltninger er indført over for den, ikke har givet den mulighed for at fremkomme med bemærkninger til sagen imod den, og derfor har forhindret Domstolen i »at foretage en effektiv domstolsprøvelse«.
            
         
               3.
            
            
               Tredje anbringende om, at Rådet har tilsidesat Ankaraaftalen mellem Tyrkiet og EU (og dens tillægsprotokoller) i en række henseender, for så vidt som det har indført de anfægtede foranstaltninger over for sagsøgeren.
            
         
               4.
            
            
               Fjerde anbringende om, at Rådet har tilsidesat principperne om forbud mod forskelsbehandling og proportionalitet og har pålagt sagsøgeren en uberettiget og uproportional begrænsning af sagsøgerens grundlæggende rettigheder.
            
         
      (1)  Rådets afgørelse 2014/659/FUSP af 8.9.2014 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine ((EUT L 271, s. 54).
   
      (2)  Rådets forordning (EU) nr. 960/2014 af 8.9.2014 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 271, s. 3).